Downloaded from YTS.BZ
Official YIFY movies site: YTS.BZ
Cum îmi potolesc emoțiile? Nu știu cum s-o fac. N-am mai pățit asta.
Să bem ceva!
- Da. - Haideți!
Da, evident, am nevoie să beau ceva.
- Noroc! - Să facem prăpăd!
Da!
Pentru toată munca depusă.
Ca să vadă toți efortul depus în aceste zile, săptămâni, luni...
De când eram copil,
lumea îmi spunea:
„Karol, asta nu e de tine.”
Potrivit lor,
îmi alesesem genul de muzică nepotrivit,
veneam dintr-o parte nepotrivită a lumii...
Dar nu mai bine încetam eu să le mai consider obstacole
și să le transform în atuurile mele?
KAROL G: MÂINE A FOST FRUMOS
Eram singură ca un câine vagabond
Încercam să-mi umplu acel gol După ce te-am pierdut
Ai încetat să mă iubești De la o zi la alta
Jur că nu înțeleg
Am încercat să nu-mi pierd mințile
Și să mă stăpânesc
Totul e incert și văd marginea prăpastiei
Tu ești cauza tuturor iluziilor mele
Spune-i actualei tale iubite Că n-o invidiez
Pentru că nu mai sufăr
Pentru că flacăra s-a stins
Îmi amintesc că vorbeam cu Luna Și-l rugam pe Soare
Să-mi dea înapoi prima mea iubire
În nopțile nedormite M-am împrietenit cu alcoolul
Dar nu ca să uit de tine
Cântați cu mine!
De când am făcut-o
Ce era alb și negru A început să prindă culoare
De asta vreau să înțelegi Că totul e prea târziu
Ți-ai pierdut șansa
Am aruncat pozele cu tine cu tot cu rame
Acum petrec nopțile și nu mai plâng
Și îmi revin mai ușor după o dezamăgire
Sunt gata. Cum facem?
Haide!
- Cu tobă... - Da, ca să sune bine.
1 IANUARIE 1996
Nu, nu se poate.
Fabio la guacharaca!
Juan Guillermo cântă la tobe.
Și fata cântă!
Unu, doi, trei!
Dansează!
Muzica a intrat în viața noastră prin familia tatălui meu.
Tata și toți unchii mei cântă.
Toate amintirile mele din copilărie sunt legate de visul de a fi cântăreață.
Credeam că îmi urmam menirea.
Menirea de a cânta.
O chemăm pe scenă pe Karol G!
O tânără cântăreață din Antioquia
care își face debutul azi la televiziunea columbiană.
Am avut ocazia să cânt în multe locuri,
dar nu în fața unui public atât de mare.
Cum devin un artist care transcende?
Muncesc pentru asta de 16 ani.
Ca să-mi fie ascultată muzica după ce voi muri
și ca să fiu de neuitat.
Nu e un secret că vedem rar femei care cântă reggaeton sau muzică urbană.
E un stigmat că muzica urbană e pentru bărbați.
Când au văzut o femeie făcând asta, oamenii de radio mi-au spus:
„Nu, asta e pentru bărbați.”
I-am întrebat: „De ce?”
Simt că, într-un fel, mă apropii de acel obiectiv.
Karol G!
CEL MAI BUN ARTIST NOU
Dar fericirea nu vine doar din cifre sau rating.
Cei mai buni fani!
Toată lumea vedea că trăiam cel mai bun moment al carierei.
Dar simțeam că îmi pierdeam adevărata identitate.
Iubirea te poate face cel mai fericit om din lume,
dar, totodată, te poate distruge.
Îți poate distruge visurile, realitatea și identitatea.
Când eram copil și ascultam un cântec la radio,
mă transformam imediat.
Un cântec îmi dădea ocazia
să visez, să simt, să-mi folosesc imaginația...
De asta fac muzică.
Mai am mult de lucru,
dar, dacă aș fi avut succes mai devreme,
n-aș fi fost la fel de pregătită și sigur aș fi ratat multe oportunități.
Fă să pară de parcă ai dat peste un hit!
PRODUCĂTOR
Ți-a ieșit! Nu mai e nevoie. Ai reușit deja!
Cei 16 ani de trudă
mi-au întărit mintea, inima, viziunea...
În acest moment, când îmi dau seama
că am un asemenea monstru în mâini,
pot să-l controlez.
Fiindcă te poate controla el cu ușurință.
Îmi place.
Îmi place când spui: „Shakira.”
JESSICA GIRALDO SORĂ/MANAGER
- Sper să-i placă. - O să-i placă.
O să-i scriu chiar acum.
O să-i spun: „Sună-mă când ai ocazia!”
SHAKIRA ȘI KAROL G
Am avut ocazia să vorbesc cu ea.
Mi-a spus lucruri foarte personale.
Și totul s-a legat. Mi-am zis: „Ăsta e cântecul!”
Mi-a fost foarte greu să ies dintr-o relație anterioară.
Mă trezeam și simțeam că o să mor.
Mă simțeam o persoană inutilă.
Nu mă bucuram de succes și de celebritate.
Simțeam că nu puteam să ies din situația aia,
că nu puteam să trec peste ea.
Sufeream tot timpul.
Suferi, dar nu pleci, ca să nu suferi și mai mult.
Și a fost un coșmar.
A fost iadul.
Singurul lucru bun a fost că, prin cântecele mele,
am putut vorbi în numele multor oameni,
care uneori nu știu cum să exprime ce simt.
Spune-i noii tale iubite
Că nu mă lupt...
Din nou.
Că nu mă lupt pentru bărbați
Am decis să scriu despre asta
și am început să merg la studio ca să scriu și să mă descarc.
Duc o viață mai bună acum
Nu mai ești binevenit aici
Iubita ta îmi trimite săgeți
Asta nu mă afectează, ci mă face să râd
N-am timp pentru lucruri inutile
Am alt drum
Fac bani pe bandă rulantă
KEITYN COMPOZITOR
Îmi umplu contul, arenele, garajul și pașaportul
Toți spun că-s mai puternică
Acum vrei să te întorci la mine
Am făcut multe piese.
Și a apărut „TQG”.
Ascultă!
SHAKIRA A TRIMIS ÎNREGISTRAREA SA
- Da! - Cum...
- Da. - Acum!
Vezi? A treia.
Sună uimitor, nu?
Am ascultat-o în mașină și era să plâng.
Vocea e minunată.
FILMAREA VIDEOCLIPULUI PENTRU „TQG”
Cât de mișto!
Ești bine?
Membrii echipei mele.
- Bună! - Bună!
- Suntem gata? - Da.
O să facem prăpăd. Mi-a plăcut!
Karol, unde suntem?
Filmăm clipul pentru „TQG” în Barcelona.
E 3:30 dimineața în a doua zi de filmare.
Ce tare! E foarte drăguț.
Partea asta e fantastică. Îmi place.
- Pa! - Scumpo!
Mulțumesc pentru tot! N-ai idee cât de mult înseamnă asta pentru mine.
Mulțumesc mult!
Echipă, mulțumesc mult pentru efort, pentru tot!
- Vă iubesc! Mulțumesc! - Mulțumim!
Mi-a luat vreo doi ani să compun acest album.
E cel mai sincer album din cariera mea
pentru că spune, prin cântece,
o poveste personală pe care am trăit-o.
„Mañana será bonito” a fost doar o mantra
pe care mi-am repetat-o multă vreme.
„Lucrurile nu sunt în regulă,
dar mâine e o nouă zi, o nouă oportunitate, și va fi frumos.”
Am nevoie de timp
Nu sunt în cea mai bună formă
Dar mă simt din ce în ce mai bine
Azi nu sunt bine
Dar știu că mâine va fi mai frumos
Va fi altfel
Mă voi simți diferit
Voi schimba ambianța
Azi sunt la minus 20
Dar mă încarc de la prieteni
Și până mi se vindecă inima
Mă duc la mare ca să profit de soare
E normal să nu te simți bine...
Cu două săptămâni înainte de lansare, eram bolnavă, vomitam și mă durea stomacul
pentru că erau cântece care vorbeau despre mine.
N-am crezut niciodată în succesul acestui album.
Mi s-a părut un album personal.
Mâine va fi mai frumos
Exact.
O vom face exact așa.
Da.
Ce faci?
Mă gândesc la viață.
Și la proiect.
Să vedem!
Suntem în Ibiza.
Terminăm albumul.
Mañana Será Bonito.
LA DOUĂ SĂPTĂMÂNI DUPĂ LANSARE,
KAROL CÂNTĂ LIVE PENTRU PRIMA OARĂ.
Să începem cu un cântec nou!
Să începem cu un refren! Să vedem dacă îl știți!
Mai tare!
Papi!
Nu trebuie să ascult cântecul ăsta când sunt beată!
În prima noapte,
oamenii deja îmi spuneau ce să cânt.
„Deja le știți?”
Iar eu cântam a cappella pentru că nu repetasem cu trupa.
În a treia zi, am cântat toate cântecele de pe album și le știau.
Cum?
Cântecele ei sunt despre experiențele ei.
Noi ne identificăm cu ele pentru că așa e viața multora dintre noi.
Dar?
L-AM GĂSIT!
M-a ajutat să trec peste o perioadă grea. Peste o despărțire.
Avem zile bune și zile proaste, dar, cum spune ea, mâine va fi frumos.
Ne face să ne simțim că suntem puternici pe forțele proprii.
E puterea femeii.
Putem discuta câteva minute?
Ai ajuns pe primul loc în Topurile Billboard.
Papi!
Uite!
Două artiste latine au mai reușit asta.
Cine?
J.Lo, cu albumul ei în engleză, și Selena, cu albumul ei în engleză.
Nu pot să cred că împart ceva cu Selena!
Cât de mișto!
Să vă aud!
Felicitări, scumpo,
pentru tot ce ni se întâmplă!
Dar știi că meriți toate astea.
Ai muncit pentru asta.
Dar, într-o zi, nu vom mai fi numărul unu în lume.
Trebuie să te pregătești pentru asta.
Toți idolii tăi au trecut prin asta.
Toți marii artiști din lume
trec prin aceleași lucruri.
Te iubesc, tati! Mulțumesc pentru tot! Te iubesc!
- Te iubesc. Pa, scumpo! - Pa!
Tata e mereu cu un pas înaintea tuturor.
M-a pregătit toată viața pentru asta.
Dar e prima oară când îmi vorbește așa.
E prima oară când îmi zice să mă pregătesc pentru ziua în care nu vom mai fi primii.
Le-am spus celor din echipă că am o idee.
Să ținem concerte pe stadioane.
Primul turneu pe stadioane al unei artiste latine.
Un impresar mi-a spus: „Tocmai am terminat un turneu în arene.
Cine va veni pe stadioane?
Te-au văzut deja anul trecut.”
Ne-ar lua un an sau doi să ne pregătim pentru un turneu pe stadioane.
RAYMOND ACOSTA IMPRESAR
Pentru asta ai muncit.
Evident.
Ai muncit din greu
și lucrezi la albumul ăsta de peste un an.
Ce e bun necesită timp.
Un album legendar nu va avea turneu?
Nu reușesc să înțeleg.
Îmi pare rău...
- Sunt mândru de tine. - Mersi!
Și viitorul tău? Cum te vezi peste 10 - 11 ani?
Când voi fi mare, vreau să fiu cântăreață.
Cine e idolul tău?
Thalía.
Thalía. Ce cântă? Spune-mi un cântec!
„Piel Morena.”
Cum sună?
Ai...
Am remarcat talentul Carolinei
de când era foarte mică.
Îi plăcea muzica.
Cânta despre tot ce vedea.
Cânta orice cântec pe care-l auzea.
Apoi, când aveam 11 sau 12 ani,
îmi amintesc foarte bine că tata mi-a zis:
„O să-ți placă un film.”
Selena, vino aici!
Vino aici, puiule!
- Îți place să cânți în fața oamenilor? - Da, tată.
Simți că te conectezi cu oamenii.
E minunat.
Trebuie să fii tu însăți.
Totul a început acasă, cu frații ei, familia ei, tatăl ei...
Le-a ținut piept celor care spuneau că era un gen de muzică pentru bărbați.
A dat totul cu entuziasm.
După ce am văzut filmul și am văzut-o pe ea,
dorința mea de a fi cântăreață a devenit mai puternică.
Cine nu visa să fie star al muzicii în copilărie?
Cred că aproape toată lumea.
Partea bună e că aici, la Factor XS,
toți copiii columbieni talentați, cu vârste între 8 și 15 ani,
își pot îndeplini visul.
Îmi amintesc că apăruseră reclame pentru emisiunea El Factor XS.
Tata a făcut toate demersurile pentru a mă înscrie
și mi-a zis: „Mâine avem audiții.”
Eu am spus: „Nu vreau!”
Nu voiam deloc.
Ai emoții, Carolina?
Foarte multe.
Am fost 11.
Din cei 11, au ales doar șase, iar eu am fost eliminată.
Părinții mei erau triști din cauza asta, dar mie, fiind copil, nu-mi păsa.
Ideea e că acolo a început totul.
Am început proiectul cu tata.
Am format o echipă în care eu și el am jucat mai multe roluri.
Porneam la drum cu o hartă, și nu mergeam doar în orașele mari.
Ne opream în toate orășelele.
29 IUNIE 2003
Plecam câte o lună și jumătate sau două luni.
Bună dimineața tuturor!
Azi voi fi cu Mega Bogotá în Corferias,
de la ora 14:00 la ora 16:00, și voi da autografe...
A fost o mișcare mare aici, în Medellín, și încă există,
dar, pe atunci, erau mulți artiști noi
cu cântece populare.
Era foarte bine că lumea asculta artiști locali.
Toți banii câștigați din spectacole erau reinvestiți în proiect.
Primul spectacol e gata.
Trecem la numărul doi.
Pe atunci, nu ne cumpăram nimic și nu ne răsfățăm.
Investeam totul în proiect.
Truda va face diferența întotdeauna.
Motto-ul meu e:
„Diferența între ordinar și extraordinar
e acel extra.”
DEȘI ECHIPA SA NU ERA DE ACORD,
KAROL A DECIS SĂ CONTINUE TURNEUL PE STADIOANE.
ECHIPA EI A CONSTRUIT O COPIE FIDELĂ A SCENEI
UNDE SĂ POATĂ PERFECȚIONA ȘI EXERSA FIECARE DETALIU AL SPECTACOLULUI.
Santi!
Nu are acoperiș. Uite!
Îți imaginezi cum arată cu norii în spate?
În turneul anterior, am cântat în arene cu 10.000 sau 15.000 de oameni.
Dar, pentru Mañana Será Bonito,
capacitatea stadioanelor era de până la 90.000 de oameni.
Nu mai fusesem atât de stresată.
Da!
Avem o echipă imensă care lucrează în culise
pentru a crea un spectacol grandios.
Oamenii nu știu la ce să se aștepte, dar îi surprind mereu.
Trebuie să fiu în cea mai bună formă...
Mi s-a făcut pielea de găină.
...fizic...
Campioană!
...psihic
și emoțional,
pentru a duce un turneu mondial.
Exact. Observi diferența?
Schimbând lucrul ăsta, respiri mult mai ușor.
Am și o afecțiune medicală,
care mă face să mă îngraș,
și am fost mereu criticată pentru asta.
KAROL URMEAZĂ UN TRATAMENT ZILNIC
PENTRU O AFECȚIUNE HORMONALĂ
CARE ÎI AFECTEAZĂ NIVELUL DE INSULINĂ.
Azi mă trezesc zveltă, cu abdomenul meu cu pătrățele,
și, mâine, e posibil să fiu inflamată, balonată
și cu abdomenul umflat.
Nu pot controla asta.
Cred că arată la fel.
Ca în toate spectacolele mele.
Îmi spui pe cine trebuie să aduc, și îmi aduc echipa.
TRAVIS SHIRLEY SCENOGRAF
Dar facem altceva.
DIRECTOR DE PRODUCȚIE
E un spectacol pe stadion. Vreau să creez o experiență nouă.
Trebuie să le ofer oamenilor
mai mult decât se așteaptă.
Nu știu cum să explic ce simt...
Da.
Nu evoluez.
Dar totul evoluează.
Muzica e mai bună,
investim mai mulți bani...
Se vede doar că avem câteva elemente noi,
dar nu se întâmplă nimic nou.
Am probleme cu somnul,
dar lipsa somnului mi-a dat și cele mai bune idei.
Când mă culc,
ideile astea mă trezesc.
Adică, adorm, și fac așa...
„O să facem așa.”
Bună, Jules! Eu sunt, Caro. Uite!
Acesta e rechinul.
Da?
Să zicem că asta e scena și aici sunt oamenii.
Aici sunt oamenii.
Acesta e rechinul, iar eu stau deasupra.
Se termină „Bichota G” și intri la melodia „Oki Doki”.
Iar eu cobor pe centru.
Când începe „Oki Doki”, tu te apropii.
Te oprești pe margine,
iar eu cânt:
Mi-am lăsat în urmă vechea viață
Le-am spus că am o idee.
„Vreau să apar pe un rechin.
Dar nu un rechin gonflabil.
Trebuie să fie făcut din oțel
pentru că e un simbol de putere.”
Mergem înainte, mergem în lateral,
dansăm...
Combinăm mai multe elemente,
și urmează și altele.
Perfect!
E foarte tare.
- Unde mă duceți? - Pe scenă. Când lumea...
Mă duceți pe scenă?
Serios?
Ca să nu mă vadă oamenii venind.
Mă luați și pe mine?
E doar pentru tine!
CU 24 DE ORE ÎNAINTE DE CONCERT
E incredibil, frate!
Mamă, ce tare!
MARTHA NAVARRO MAMA LUI KAROL
Ochii sunt roșii. Rozalii.
Scumpo, tu și ideile tale...
Întotdeauna există un risc.
Și ni l-am asumat.
Am riscat totul.
„Dacă se întâmplă ceva, ne redresăm.”
Dar ce faci când nu ești pregătit?
Te pregătești.
Nu abandonezi un plan doar pentru că nu ești pregătit.
Te pregătești până îți iese.
Cred că pot începe să cânt de aici...
Stau aici.
Bichota G...
Și apar pe ecrane.
E AMG...
Camera se apropie.
Biletul...
Apare rechinul, iar eu stau acolo.
- Nu avem lumini. - De ce?
N-avem unde să le punem. Ecranul nu poate fi pus oriunde.
E nevoie de 20 de oameni. Nu va fi mutat cu precizie.
Ce încercăm să facem? De ce vrem să avem loc aici?
Ideea e că, atunci când deschidem ușa,
dacă lateralele sunt iluminate, nu se vede nimic în spate.
Trebuie mutat totul înapoi aici.
Problema e că nu avem lumini pentru că le-am folosit la lift.
Nu avem lumini.
Aduceți-le înapoi!
Avem o zi la dispoziție.
Îmi fac griji pentru oră.
- Nu! - Știu, e doar începutul.
- Nu dormim. - Cât e ceasul?
Jess!
Clipul „Mi Ex Tenía Razón” e peste tot.
Ce s-a întâmplat?
JOHANNA ARANGO ASISTENTĂ PERSONALĂ
Cum ajung acolo?
Piesa cea mai importantă a albumului e „Mi Ex Tenía Razón.”
Am făcut un clip spectaculos. E foarte drăguț.
Cântecul e special pentru ea.
Și, astăzi, din păcate,
nu știm sigur cum, clipul a apărut pe internet.
Oamenii și-au dat seama ce s-a întâmplat.
Am lucrat la el luni bune.
Urăsc când se întâmplă asta fiindcă facem o treabă minunată.
Ne gândim mult la strategie, ca asta să nu se întâmple.
În al doilea rând,
cum naiba se întâmplă asta?
Încă îmi fac prea multe griji
și nu mă pot concentra.
Sau nu mă pot bucura de nimic fiindcă sunt prea stresată și îngrijorată
că lucrurile nu ies cum trebuie.
Azi e o zi specială.
Suntem foarte emoționați
și foarte stresați în același timp,
pentru că biletele sunt epuizate.
Am visat la asta, și se adeverește.
Strânge aici! Haide, din nou!
JUAN FELIPE PÉREZ OLARTE ANTRENOR VOCAL
Bun. Din nou.
Foarte bine. Din nou.
Aveți grijă!
Pa!
Gata?
Nu.
O parte din mine intră într-o stare cu totul diferită.
Când ies pe scenă, simt: „Sunt Bichota. E momentul meu. Voi face prăpăd pe scenă.”
Când urc pe scenă,
trebuie să uit tot ce se întâmplă.
Repetițiile, lucrurile care nu-s perfecte, cântecul care a apărut pe internet...
Mă conving că merit ce mi se întâmplă,
că-s cea mai bună, că-s de neînvins, ca să pot ieși.
Și îi fac pe toți să creadă și să simtă energia pe care mi-o insuflu eu,
ca să ieșim cu toții pe scenă cu aceeași energie.
Bună, Las Vegas!
Cum vă simțiți?
Am venit să ne distrăm? Da sau nu?
- Da sau nu? - Da!
La primul spectacol din Las Vegas,
am observat că nu se filma
așa cum îmi doream eu.
Chestia asta cu camerele a fost foarte importantă.
Pentru că, pe stadioane,
80% dintre oameni văd spectacolul pe ecrane.
Momentan, nu e nimic pe ecrane.
- Nimic. - Ea e acolo.
O vezi?
Ei se uită la ecranul de deasupra.
I-am spus:
„Ado, e o problemă cu camerele. Ce se întâmplă?”
Se pierdea semnalul.
Iar i-am spus:
„Ado, calitatea imaginii nu e bună.
Imaginea e neclară. Nu se vede bine. Ce se întâmplă cu camerele?”
Și am avut multe probleme cu ținutele.
A fost foarte stresant
pentru că am simțit că nu eram la nivelul
pe care voiam să-l vadă lumea.
La final, am bătut palma cu toți și am sărbătorit.
Am coborât, m-am dus la cabină și le-am chemat pe anumite persoane.
Eram foarte supărată pentru că era primul spectacol.
Nu uit ziua aceea pentru că a fost una grea.
Și foarte tristă.
Am fost dezamăgită de toți.
Știu că vrei mereu mai mult și că te îndoiești de tine.
Avem câteva probleme de rezolvat.
Dar a fost incredibil.
Trebuie să ai încredere.
E cu totul altceva.
De asta va fi grozav.
De asta tu ești grozavă.
Știu că e ușor să te îndoiești de tot ce facem aici,
pentru că e făcut în grabă
și e haotic.
Dar doar noi știm asta.
Știu că poate fi mai bine, și vom reuși asta, dar...
Eu sunt de vină.
Nu știu cum să explic pentru că încerc zilnic să...
De dimineață, am spus că îmi place totul, dar...
Eu sunt de vină.
Nu reușesc să mă bucur de nimic.
Găsesc eu ceva...
În fiecare zi.
- Mereu. - Ești perfecționistă.
Vrei să fie perfect.
E ca o boală. Nu știu cum să explic.
Nu spun că sufăr de ceva, dar nu-mi place ce văd.
De trei zile, îi spun lui Joha:
„Sunt foarte slabă. Nu mai arăt bine.”
Totul e...
Nu mă mulțumesc niciodată.
Nu mă bucur niciodată.
Mereu e...
Azi m-am trezit prost dispusă.
„De ce am slăbit atât de mult?”
Vreau să mănânc tot timpul. Mă simt prea slabă.
Niciodată nu sunt mulțumită.
Totul e la fel.
Pun la îndoială mereu
lucrurile pe care le fac.
Și nu mă simt împăcată pentru că vreau...
ca acest turneu să fie memorabil pentru toată lumea.
Dar mă întreb: „Ce e atât de memorabil?”
Și apoi încep să găsesc numai defecte.
Așa îmi petrec fiecare zi din viață.
Cu muzica,
cu tot ce fac...
Cum vorbesc, cum mă îmbrac, cum arăt...
E nasol că se întâmplă asta
pentru că o parte din mine e mulțumită.
- Mă înțelegi? - Da.
Vreau o pauză.
Da.
Vrei să stai aici?
Uite!
N-am mai văzut-o.
E poza de la botez.
Uitați-vă cât de cool sunt!
Port pălărie.
N-am mai văzut poza asta.
Super!
Părul meu e scurt ca al unui băiat
pentru că m-am ras în cap când eram mică.
Concertul la care cânt aici era
un concert de reggaeton,
iar cântărețul principal era Don Omar.
Aici, sigur aveam 16 sau 17 ani.
Uite!
Ce nebunie!
Vreau să știu cum ai început să faci muzică.
Am început alături de colegii mei și am văzut cum au progresat.
Mie mi-a luat mai mult
pentru că eram o femeie într-un gen de muzică dominat de bărbați.
Nu erau multe femei.
Faptul că eram femeie
a fost un obstacol imens
în evoluția carierei mele.
LA 16 ANI, CU AJUTORUL PĂRINȚILOR EI,
KAROL S-A DUS SINGURĂ ÎN BOGOTÁ PENTRU A-ȘI URMA VISUL.
Cineva mi-a propus să fie impresarul meu.
Era un mare impresar.
Și a început să-mi vorbească despre un proiect minunat
și să-mi promită o mulțime de lucruri.
ÎN BOGOTÁ, KAROL A ÎNCEPUT SĂ LUCREZE CU UN NOU IMPRESAR.
Se apropia ziua mea și eram în Bogotá.
A spus că-mi organizează o petrecere la el acasă pentru a-mi sărbători ziua,
întrucât nu eram cu părinții și eram singură.
Când am ajuns la el
și după ce am vorbit puțin,
s-a apropiat de mine
și mi-a spus
că simte ceva pentru mine.
Aveam 16 ani.
Pe atunci, sunt sigură că el avea între 45 și 50 de ani.
E incomod să spun asta.
Mi-a zis: „Cred că m-am îndrăgostit.
Dacă nu se întâmplă nimic, spune-mi acum,
pentru că, altfel, nu vom mai colabora.”
Eu am fost dezamăgită pentru că am crezut...
„Mă pui într-o situație
în care toate speranțele și visurile mele
sunt condiționate.”
Din păcate, în industriile mari,
femeile trebuie să suporte lucruri oribile.
Și nu pentru a avea succes,
pentru că vă asigur că nicio femeie care are respect de sine
nu va tolera niciun abuz ca să obțină ce vrea.
Imaginați-vă câte fete, câte femei, câte persoane se regăsesc în asta!
N-am îndrăznit să le spun părinților.
Le-am spus doar că nu voiam să continui cu muzica.
A fost foarte dureros pentru tata.
A fost dezamăgit.
Nu ne-am vorbit luni bune.
DEZAMĂGITĂ DE ABUZUL DIN PARTEA FOSTULUI IMPRESAR,
KAROL DECIDE SĂ RENUNȚE LA MUZICĂ.
KAROL S-A MUTAT LA MĂTUȘA SA ÎN NEW YORK
PENTRU A STUDIA ENGLEZA ȘI ADMINISTRAREA AFACERILOR.
Oricât aș vrea să explic,
puțin câte puțin,
cât de greu a fost...
N-aș avea timpul necesar
și n-aș putea discuta multe lucruri pe care aș vrea să le discut.
Pentru că nu mi-am permis niciodată
să-mi amintesc de ele sau să discut despre ele.
Așa că nu.
Nu putem continua. Duvi, vino!
Mi s-a stricat machiajul.
- Dar e frumos. Îmi place. - Știu.
Nu se poate! Cât de impresionant e!
STADIONUL METLIFE
E impresionant și incredibil că vom cânta acolo mâine!
Măiculiță!
NEW YORK
Când am fost în Statele Unite,
am făcut terapie cu un psihiatru timp de opt lui.
Plângeam întruna.
Voiam doar să dorm și să plâng.
Să dorm și să plâng.
FONDUL NAȚIONAL DE ECONOMII
Visurile îmi erau spulberate și mediul muzical mă dezamăgise.
Îmi luaseră totul.
Ador New Yorkul, dar, când vin aici,
îmi amintesc de vremea în care am locuit aici.
Și îmi trezește amintiri pe care credeam că le-am lăsat în urmă.
N-am mai fost atât de aproape de ocean de când am fost în Puerto Rico.
Nu mă provoca! Încap pe aici.
Știu că încapi.
Vreau să intru în apă.
Intrăm?
Când am ajuns în New York pentru concertul de pe MetLife,
repetam pentru MTV Video Music Awards.
Iar coregrafia a fost făcută de Parris Goebel.
O să cobor...
- Încet... Și bum, bum! - Bum! Da!
Lucram cu ea pentru prima oară.
- Eram foarte stresată, dar acum... - Nu, arăți grozav.
- E ușor pentru tine. - Poate n-a fost ușor, dar...
Fac să pară ușor, dar mă chinuiam.
Am vrut să-i arăt că sunt în stare.
Când am primit programul repetițiilor,
le-am spus celor din echipă:
„Opt ore de repetiții?”
Repet pentru turneu, am două spectacole sold-out...
Eram stresată fiindcă nu mă simțeam în formă maximă.
Karol, aici!
- Suntem de la MTV. - Frumoasă!
Am intrat în apă și mi s-a făcut rău.
Asta pentru că eram epuizată.
În plus, acest mod de viață
e cam stresant
pentru că nu-s niciodată singură.
Mereu sunt oameni în jurul meu.
Acum, sunt aici și, după ce termin, mai am ceva de făcut. Și tot așa.
Mereu e ceva de făcut și am oameni în jur.
Mereu.
E dificil să am parte de momente de singurătate și pace.
Cred că în ziua aia am avut un șoc
pentru că era prea mult.
Se întâmplă multe lucruri deodată.
Sunt obosită și, câteodată,
nu-mi doresc să fiu acolo.
Sunt multe lucruri de procesat.
N-am putut s-o fac și am început să plâng.
Și mi-am amintit
de când eram în New York cu mătușa mea și plângeam în pat spunând:
„Când mă va recunoaște lumea
și vor cumpăra bilete ca să mă vadă?”
Mi-am amintit că era să renunț la visul ăsta.
Și, chiar dacă am încercat să stau departe de muzică,
ea m-a adus mereu înapoi.
Și mi-am dat seama că asta mi-e sortit să fac.
Bravo!
L-am sunat pe tata și i-am spus: „Tată, cred că mă apuc din nou de muzică.”
Tata a luat-o razna.
Mi-a zis: „Te scot de acolo, orice ar fi.”
Părinții au făcut sacrificii financiare imense
doar ca să mă scape de contractul cu impresarul de atunci.
Și au fost îndatorați ani buni.
Dar mi-au dat și șansa pentru un nou început de care era nevoie.
Caro!
- Bine. - A cântat la repetiții.
Aceștia sunt pantofii.
Foarte sexy.
Azi voi semna cel mai mare contract din viața mea.
De acum înainte,
muzica mea va fi lansată de Bichota Records
și distribuită de Interscope.
Sunt foarte încântată!
Am obținut drepturile pentru cântece și am casa mea de discuri.
Când vine vorba despre deciziile importante și delicate,
cel mai mic detaliu e foarte important pentru mine.
ÎMI IUBESC FAMILIA DE LA INTERSCOPE
REPETIȚIE TEHNICĂ
A sunat grozav.
Pe aici e drumul?
Pe aici.
Pa!
Vreau să verific câteva lucruri,
cum ar fi luminile
și camerele.
Ți-ai lăsat ochelarii în mașina mea
Da.
În Puerto Rico, „bichote” înseamnă „barosan”.
Da.
Mahărul din cartier, traficantul de droguri, șmecherul...
Mi-a plăcut cuvântul în sine.
Așa că am tot întrebat:
„Care-i treaba cu barosana?
Cine e barosana? Ce face ea?”
Răspunsul a fost:
„Ar fi o femeie...”
Dar, în realitate, ea nu există.
Le-am spus celor din echipă: „Am un cântec «Bichota».”
Toți au spus:
„Nu, Caro. Nu putem risca.”
Le-am spus: „Da, dar nu e o bichota oarecare.”
Echipa tot insista: „Cântecul nu se poate numi așa.
Nu va da bine. Oamenii te vor respinge.”
Stop!
Avem nevoie ca una dintre camere
să prindă totul în cadru.
„Dar expresia e de impact.”
Le-am spus:
„Oameni buni, eu îmi asum riscul. Cântecul se va numi «Bichota».”
Bichota are afacerea ei,
e o femeie vizionară, e cea mai sexy.
E barosană.
Acum, mi se spune bichota.
Nu e vorba doar despre mine,
ci despre cum îi face cuvântul să se simtă.
Să se simtă barosane.
Totul e foarte tare,
dar mi-e dor de cameramanii de anul trecut.
Cred că erau mai devotați.
Se implicau mai tare.
Simt că oamenii ăștia sunt aici pentru că îi plătești.
Serios.
Amice! Înțelegi de ce e important ca Travis să fie aici?
Eu stau aici și-i fac treaba lui.
E o lipsă de respect din partea lui.
Oprește totul! Mă duc să vorbesc cu cameramanul.
Pe bune. Voi vorbi cu el.
Nu mai suport.
Poți să luminezi pasarela, acolo unde sunt dansatorii, te rog?
Poți să pornești ecranele laterale?
Asta îmi doresc.
Coregrafia trebuie să fie filmată în totalitate.
Să se vadă toți
aproape tot timpul
până ajungem aici.
Să începem!
Să-i dăm drumul, vă rog!
Și te întorci cu ele.
Cu fiecare spectacol, ne putem perfecționa.
Văd când există o șansă pentru a face lucrurile perfecte.
Chiar dacă e penultimul spectacol,
eu tot ajustez unele lucruri,
ca să am ocazia să am măcar un spectacol perfect.
- Bine. Pe toate ecranele? - Nu, doar pe cele laterale.
Și echipa face același lucru.
Exact.
La al doilea sau al treilea spectacol,
echipa de filmare era perfectă.
Toți își făceau bine treaba.
- Numele tău? - Chuckie.
- Chunky? - Chuckie.
- Te descurci grozav. Uimitor! - Mulțumesc mult!
Arată incredibil. Îmi place.
- Mulțumesc! - Și eu.
Arată incredibil acum.
Rome, ești criminală!
Acum totul arată incredibil.
Uimitor!
Doamne! E incredibil!
Sunt foarte fericită!
Un rechin m-a urmărit în realitate.
Am încercat să fug de el.
Dar trebuia doar să-l confrunt și să preiau controlul.
Nu mă laud cu cine sunt sau cu ce am făcut.
Le spun altora că oricine poate reuși dacă are încredere în puterile sale.
În cronologia vieții mele,
„Provenza” e planta micuță care a început să crească din nou.
Cu „Provenza”, Carolina s-a redescoperit pe sine.
Asta am vrut să exprim.
O lume a femeilor, în care toate se sprijină,
se simt bine în pielea lor, sunt fericite, încrezătoare și liniștite.
Așa ar trebui să fie.
Vreau ca toată lumea de aici până acolo, de sus și de jos, să sară cu mine.
Unu, doi...
Unu, doi, trei!
Haideți!
Cu „Provenza”, am vrut să creez o lume
în care femeile sunt independente.
Cred că acesta e spiritul albumului Mañana Será Bonito.
Te iubim, Karol!
Pălării, doamnelor!
Iată steagul meu!
Trăiască bichota!
MĂ SUNĂ ȘI-MI ZICE CĂ-I E DOR DE MINE
TRUPA LUI KAROL
Avem multe emoții.
Pentru multe dintre noi, e prima oară când cântăm pe stadion,
în fața atâtor oameni.
Da, e prima oară.
Sunt mulți oameni. Să tot fie 89.000 de oameni.
E grozav să participi.
Pentru că ea scrie istorie pentru toate femeile din America Latină.
Cred în energia feminină.
Îmi doresc să fiu printre femei.
Acest turneu ne va da șansa să arătăm puterea feminină.
Asta le inspiră pe femeile care vin să vadă spectacolul.
Îmi doresc să transmitem că oricine poate reuși.
Iat-o!
Sunt sigură că sunt mulți imigranți printre fanii mei de la concerte.
Susținerea comunității mele latino mi-a deschis multe uși.
Latino-americanii au fost primii care au crezut în mine
și mi-au permis să fiu eu însămi.
Azi, sunt binecuvântată.
Dacă n-ar fi comunitatea mea latino, n-aș avea o carieră.
O văd cum suferă singură Chiar dacă ea neagă
Își mușcă buzele ca să fie puternică
De câte ore de plâns e nevoie
Ca să înțeleagă că nu e iubire?
Așa că baftă!
Încearcă să reziste și să nu se enerveze
El îți oferă mai multă iubire Fiindcă nu vrea să te piardă
Dar nu contează
Ea nu mai plânge pentru tine
Azi o s-o rog să te părăsească
Și voi!
Prietena mea, uită de măscăriciul ăla!
Dac-ar fi plătit să te facă să suferi Ar fi deja milionar
De acum înainte, devine un adversar
Azi ieșim să bem, dacă e nevoie
Și bem cele 200 de pahare Care sunt pe...
Bar!
Și cântăm „Tusa” până uităm totul
În seara asta, îmi voi îndeplini misiunea
Vreau să repeți: „El e de vină, nu eu”
Comunitatea mea latino mă face să călătoresc în toată lumea
și să împlinesc visuri.
Am citit niște comentarii care spun:
„Normal că sunt sălile pline. Sunt numai latini acolo.”
Dar noi nu suntem oameni?
Karol!
Îmi vine să plâng tot timpul pentru că acum mulți ani,
eram acasă și mă uitam la artiștii pe care îi urmăream,
și mă întrebam mereu
cum pot să ajung și eu ca ei.
Știu că unii spun că sunt plângăcioasă, dar pentru mine nu contează asta.
Uitați-vă la voi!
Mi-ar plăcea ca numele meu să fie cunoscut în toată lumea.
Visez la asta și muncesc pentru asta în fiecare zi.
Dar, dacă voi fi doar un artist latin care e faimos printre latini,
voi fi mândră,
pentru că mi-au oferit tot ce nici nu mi-am imaginat vreodată.
Iar o să plângă. Nu!
...și nimeni nu poate nega.
Scumpo, meriți totul. Știi că oamenii te iubesc.
Sunt foarte emoționată.
Și noi!
Cât de frumos!
Prieteni, am doborât recordul.
„Cel mai numeros public pentru un cap de afiș
din istoria acestui stadion.”
Bravo, frate!
Cât de tare!
Nu!
Respiră, scumpo!
Câtă emoție!
Karol!
Cea mai bună!
Nu, de parcă nu te gândești la cântec.
O spui de parcă...
Reggaetonul o face să se dezlănțuie
Se aprinde...
E mai bine.
Reggaetonul o face să...
- Da. - Dar în stilul tău. Ai înțeles?
Când am început turneul Bichota,
Jess mi-a spus:
„Hai să avem un artist în deschidere!
Pe cine vrei?”
Pe atunci, artistul meu preferat era Feid.
L-au contactat, au vorbit cu el, cu echipa lui, totul.
Feid cânta în deschidere.
După fiecare spectacol, era o petrecere la care se dansa.
Îmi amintesc că ne-am întrecut la un joc Nintendo.
Ne tachinam și ne-am atins picioarele.
Mi-am zis: „Doamne!”
Ne-am luat rămas-bun și, fiind un adevărat crai de Medellín,
m-a sărutat și am înțeles totul.
Și imediat m-am apucat să scriu despre iubire și fericire.
Să te filmez?
Da!
Mă filmezi?
Am spus da.
Iubitul meu.
Ești foarte drăguță.
Arăt groaznic. Voiam să postez ceva, dar renunț.
Arăt varză.
Avem o relație foarte sănătoasă.
E greu să scapi de obiceiurile proaste din alte relații.
Am așteptat aici 20 de minute pentru asta.
Era pregătit.
- Uită-te la părul meu! - Doamne!
E o persoană care mă înțelege, care mă ascultă.
E foarte răbdător și dedicat familiei.
Până acum, nu mi-am mai imaginat viața alături de altcineva atât de mult.
A doua tură.
Așa!
Avem o relație frumoasă și sănătoasă. Ne distrăm. E cu de toate.
Iubito, suntem foarte mândri de tine.
Un lucru pe care mi l-a oferit
e omenia.
Presimt că voi muri tânără.
Așa că nu mi-e frică de moarte.
Când mori, multe lucruri se destramă
și lași în urmă multă muncă și lucruri neterminate care aveau un scop.
Când fac muzică,
din când în când, îi dau de veste lui Ovy, unul dintre producători, de exemplu.
Îi spun: „Ovy, dacă mor,
vreau să faci ceva cu melodiile astea.”
Simt că mai am multe de făcut
și încerc să nu mă opresc.
Asta mă motivează să fac lucrurile mai repede.
Cred că nu mi-e frică de moarte, ci de cum voi muri.
Adevărații mei fani știu
cât de mult o iubesc pe Selena Quintanilla.
Ghici cine e aici!
Ce mai faci?
Bună, Karol! Ce mai faci?
- E o plăcere. Ce mai faci? - Bine. Mulțumesc.
Am emoții.
SORA SELENEI
- Serios? De ce? - Nu știu.
Pentru mulți tineri, Selena era o vedetă pe care o ascultau și o admirau.
Pentru alții, era un model de urmat.
O speranță tânără cu un succes posibil doar grație talentului.
- Distracție plăcută! - Și ție.
Mă simt onorată că ai venit.
Am emoții mari.
Îmi spun tot timpul să nu plâng, fiindcă așa sunt eu, dar sunt fericită.
ASTRODOM
Niciun alt artist latin n-a mai ținut un turneu mondial pe stadioane.
Acum 28 de ani,
Selena Quintanilla urma să facă asta, dar nu s-a întâmplat.
Selena a fost rănită mortal la un Days Inn înainte de prânz.
A fost operată de urgență,
dar a murit o oră mai târziu.
Era cea mai mare vedetă a muzicii. Toată lumea o iubea.
O să ne fie dor de ea.
Mii de oameni din toată țara
au venit să-i aducă ultimele omagii.
De ce plângi?
Ai o criză? Te simți neputincioasă?
Ești fericită?
Ca voi, am și eu un idol.
Diferența e...
că eu nu voi avea șansa s-o cunosc,
să cânt cu ea
sau să interacționez cu ea.
Dar pot să cânt pentru ea.
În ciuda anilor și a absenței,
mă inspiră mult faptul că e încă prezentă
în inimile atâtor oameni.
Îmi imaginez că familia ei e foarte mândră
să vadă că, de-a lungul anilor,
ea a rămas o legendă.
Și voi!
Mai tare!
Cât de tare!
Tati!
Nu știam că ești aici!
Te iubesc!
Când ai ajuns?
Era să ratez totul.
- Ai văzut totul? - Totul.
- Ce frumos! - Ești nebun.
- Da! - A trebuit să trișez azi.
M-am aruncat pe jos, deși am fost adus într-un scaun cu rotile.
- Ce? - Am luat avionul ca să ajung aici.
Știam eu că tata nu renunță niciodată!
Jur că era să pierd zborul.
Erau vreo zece zboruri.
Mă bucur că nu l-ai ratat. Ai văzut totul?
Totul.
La decolare, totul părea normal.
M-am întors și am văzut fum.
Iar stewardesa era panicată.
Solicit aterizarea pentru Gulfstream IV. Avem o urgență. E fum în carlingă.
Puteți menține altitudinea?
Experiența cu avionul a fost oribilă.
Nu pentru ce putea să se întâmple,
ci pentru cine era cu mine în acel moment,
Mama, tata, sora mea, echipa mea
și nepoata mea, Sofia, care are un an.
Sunt 14 suflete la bord.
Toți cei din avion ne-am luat rămas-bun de la cineva la telefon.
AVIONUL ARE PROBLEME.
NU ȘTIU CE SE VA ÎNTÂMPLA, DAR...
TE IUBESC MULT.
Toți ne-am panicat,
dar cred că eu m-am speriat cel mai tare.
O sperietură în aer pentru vedeta Karol G.
Avionul privat al cântăreței a fost forțat să aterizeze de urgență
după ce carlinga s-a umplut cu fum.
AVIONUL LUI KAROL G ATERIZEAZĂ DE URGENȚĂ
Am fost traumatizată.
Nu din cauza zborului, ci pentru familie.
Uite! Cât de impresionant!
E magnific.
Nu.
Ce tare! Sunt pe cale să decoleze.
În Texas, fundația mea, Con Cora, a colaborat la un proiect
și a adus studente din Columbia la NASA.
Mersi!
Mulțumesc, dle Luis!
Ce mai faceți? E în regulă?
Sunt fete foarte deștepte,
dar vin din locuri cu puține oportunități.
Bună!
Am vrut să facem ceva
care să le inspire și să le motiveze.
Da!
Trăiesc o experiență uimitoare.
Sunt plină de emoție, bucurie și mândrie
pentru că fiica mea le dă o șansă acestor fete.
Au atâtea visuri!
Le vom spune prietenilor că am cunoscut-o pe Karol G.
Da!
Nu pot să cred.
Mor de fericire!
E în regulă.
Mama s-a născut într-o familie bogată,
dar bunicul și-a făcut o altă familie.
Așa că au trecut de la a fi înstăriți la a nu avea absolut nimic
și a trăi în sărăcie.
De ce vreți autograful meu?
Mama a avut multe slujbe.
A fost chelneriță,
vânzătoare la magazin...
Toți aveau multe slujbe și lucrau mai multe ture
pentru că erau șase membri.
Doi dintre ei au plecat să lucreze în Statele Unite
și să le ajute pe bunica și pe mama.
Mama a rămas aici singură, cu bunica.
Totul a fost foarte greu pentru toți.
Am avut o copilărie grea.
Dar am fost și uniți.
Chiar dacă totul a fost foarte greu,
mama a fost un model de urmat.
Trăiesc momente minunate și emoționante.
Nu mi-am imaginat asta niciodată
și îi mulțumesc Domnului.
Ce gest frumos, Carito!
Mamă, ce drăguță ești! Dar nu plânge.
De asta facem tot ce facem.
Nu plânge, mamă!
Ar trebui să te simți specială fiindcă suntem oameni care, din fericire,
putem face lucruri de genul ăsta, mamă.
De asta, scumpo. Pentru că...
Nu m-am mai putut abține.
Voiam să-ți spun...
Te iubesc!
- Dumnezeu să te binecuvânteze pentru tot! - Pe tine, mamă!
Nu mai plânge!
Dar cum te obișnuiești cu lucrurile pe care le trăim?
Tocmai când ne gândim că le-am văzut pe toate,
se mai întâmplă ceva uimitor.
Așa că nu ne obișnuim.
Dar, dacă nu ne mai surprinde nimic,
nu mai e nicio magie în toate astea.
Și nu mai pot împărtăși fericirea cu tine. Dumnezeu să te binecuvânteze, scumpo!
Dacă știam că turneul îi face fericiți,
îi luam cu mine de la început.
Sunt foarte fericită și recunoscătoare.
Ce dulce ești, mamă!
Am călătorit în jurul lumii
și am întâlnit oameni speciali.
Dar nimeni nu se compară cu cei de acasă.
De asta Columbia e totul pentru mine.
Ce mai faci?
După ce am terminat turneul din SUA,
mi-am zis: „Trebuie să fac asta și pentru comunitatea mea,
cei care m-au susținut de la început.”
M-au susținut și mi-au îndrăgit muzica.
Totul a început în Medellín. Acolo e acasă.
De asta am vrut ca aceste spectacole să fie speciale.
Noroc, mamă!
Unde?
Cultura mea mi-a dat totul.
Credințele și tradițiile noastre se reflectă în muzica mea.
Papi!
Și eu!
Bichota!
E ceva mai tare decât să te fi născut aici, în Columbia?
Am scris acest mesaj ieri, după concert,
dar nu l-am putut posta.
Mi s-a părut foarte emoționant și siropos.
Dar azi am decis să-l postez.
„Nu știu cum să explic ce simt acum.
Acasă e locul unde au pornit visul, dorința și motivația,
și unde am făcut primii pași.
Cine sunt și felul în care mă exprim
îmi duc steagul columbian pe oriunde merg.
Am avut multe emoții și anxietate în ultimele săptămâni.
Dar fiecare zi din ultimii ani, mai ales din acest an,
a fost despre disciplină, muncă și dedicare
și despre a oferi mai mult decât credeam că pot,
pentru mine și pentru voi,
pentru a vă simți mândri și bine reprezentați.”
Nu mai citesc.
Bună, Mexic!
Nu pot să cred că începem turneul Americii Latine
într-un loc în care mă simt ca acasă!
Karol!
O să fie cea mai reușită noapte! Cântați!
Să înveselim atmosfera!
Unu, doi, trei!
Bună, Londra!
LONDRA
E incredibil câți oameni sunt aici în seara asta!
Știu că mulți dintre voi sunteți în aceste țări
căutând oportunități departe de casă și ducându-le dorul familiile voastre.
E incredibil să am ocazia
să vă aduc o bucățică de acasă în seara asta.
Mulțumesc!
MILANO
LISABONA
Mai tare!
Da!
Să turnăm!
Uite!
Să trimitem o poză grupului!
Ai trimis-o?
Să vedem!
E al tău? Noroc!
- Noroc! Să rupem astăzi! - Noroc! O postez acum!
Ce tablou!
Cât de drăguț!
Bună, iubito!
Nu pot să cred!
Ce tablou frumos!
Ce faci?
Nu pot să cred! Ce mai faci?
Ce mai faci tu?
Să facem o poză!
Stadionul Santiago Bernabéu din Madrid, Spania,
a fost ales ca scenă pentru a încheia turneul
care a vizitat multe țări
și care a cucerit inimile tuturor fanilor.
În total, vor fi 260.000 de spectatori
la ultima oprire din marele ei turneu internațional.
Va fi prima artistă cu patru concerte sold-out consecutive
pe Santiago Bernabéu.
Ce se va alege de noi după turneu?
Și eu am mult de lucru, dar turneul e partea mea preferată.
Am mult de lucru.
Dar turneul a fost mișto.
Turneul e...
al nostru.
Vă mulțumesc tuturor!
Vă iubesc!
O să-mi fie foarte dor de voi.
O să facem prăpăd azi!
Să le arătăm tuturor ce am creat,
cât de talentați și cât de binecuvântați suntem
să facem ce am ales să facem!
Să avem șansa de a-i binecuvânta pe oameni cu talentul nostru.
Vă iubesc!
Să facem prăpăd! E ultimul!
Cel mai tare! Să-i dăm drumul!
Sunt foarte pregătită pentru un nou capitol.
Nu am putut începe un proiect nou
pentru că sunt încă aici.
Karol!
Dar cred că acest turneu...
a fost prima mea iubire în multe feluri.
Și voi!
Karol!
Uneori, cred că am cuvintele potrivite pentru orice, dar...
Aș vrea...
să găsesc cuvintele pentru a descrie
cum mă simt ca om,
cum mă simt ca femeie,
cum mă simt aici, în fața voastră.
Și un lucru frumos
pe care mi l-a dat acest album
a fost...
să învăț să mă iubesc,
să apreciez cine sunt, indiferent de ce cred alții despre mine.
Și acum vă pot spune că, până la urmă,
totul a fost frumos.
A fost minunat.
Și vă dedic acest cântec din adâncul inimii mele.
Dacă într-o zi pleci de acasă
Te duc la NASA
Cer o rachetă Și vin direct după tine
Și, dacă nu sunt acolo Și ți se întâmplă ceva
Nu uita că totul se schimbă în viață
Și orice s-ar întâmpla
Promit să nu te dezamăgesc
Mă simt minunat datorită ție
Chiar dacă aș încerca N-aș reuși fără tine
Toată fericirea mea ți-o datorez
Și dacă mor, mă voi întoarce după tine
Mă simt minunat datorită ție
Chiar dacă aș încerca N-aș reuși fără tine
Toată fericirea mea ți-o datorez
Și dacă mor, mă voi întoarce...
Mă simt minunat datorită ție
Chiar dacă aș încerca N-aș reuși fără tine
Toată fericirea mea ți-o datorez
Și dacă mor, mă voi întoarce...
Mă simt minunat datorită ție
Chiar dacă aș încerca N-aș reuși fără tine
Toată fericirea mea ți-o datorez
Și dacă mor, mă voi întoarce...
După tine
Karol!
KAROL ȘI ECHIPA EI FAC ULTIMELE AJUSTĂRI
PENTRU DISCURSUL DE ACCEPTARE A PREMIULUI „FEMEIA ANULUI”
ACORDAT DE BILLBOARD.
Voiam să spun că, privind în urmă acum
și văzând tot procesul, n-aș schimba nimic.
Pentru că tot ce am trăit,
de la momentele frumoase la cele dureroase,
m-au făcut persoana de azi.
Dacă privesc în urmă la tot ce am pătimit,
lacrimi, sacrificii și toate cele,
nu văd durere.
Văd multe oportunități create
și multe inimi inspirate.
Astăzi, cel mai frumos lucru e
că viața mea poate să-i inspire pe alții.
Veniți aici!
În seara asta, îi acord
premiul Billboard Femeia Anului
lui Karol G, la bichota!
Bichota!
În primul rând, trebuie să vă spun
că, ani mulți la rând,
am fost foarte dezamăgită de faptul că sunt femeie.
Am fost respinsă de atâtea ori și am pierdut atât de multe oportunități,
încât mi-am dorit să mă fi născut băiat
ca să pot exprima dragostea, dorința și pasiunea
pe care le simțeam pentru muzică.
Am crezut povestea asta mult timp.
Mi-am dat seama că, dacă mediul meu nu se schimba,
eu trebuia să mă schimb.
Și am făcut-o.
N-aveam de gând să las faptul că-s femeie să fie un obstacol sau să mă limiteze.
În schimb, am făcut din asta puterea mea și scopul meu.
Să nu-i dați nimănui puterea
de a decide în locul vostru,
de a vă spune dacă ce faceți e bine sau rău,
dacă e important sau inutil!
Nimeni nu vă poate decide valoarea
în viața personală sau cea profesională!
Voi munciți pentru asta și realizările sunt ale voastre.
Cu fiecare refuz,
am găsit puterea, dorința și tot ce aveam nevoie pentru a mă opune.
Mi-am schimbat gândirea din: „O femeie nu poate,”
în: „Uite cum reușește femeia asta!”
Uite cum reușește o femeie!
S-AU VÂNDUT PESTE DOUĂ MILIOANE DE BILETE PENTRU TURNEUL „MAÑANA SERÁ BONITO”,
LA 65 DE CONCERTE, ÎN 23 DE ȚĂRI,
DEVENIND TURNEUL CU CEA MAI MARE PREZENȚĂ
ȘI CELE MAI MARI CÂȘTIGURI ALE UNUI ARTIST LATIN DIN ISTORIE.
Subtitrarea: Alexandra Simona Pandelică